EkBass/fiwiki-20250220-pages-articles huggingface dataset:
Hjalmar Johansson

Carl August Hjalmar (”Julle”) Johansson (20. tammikuuta 1874 Karlskrona – 30. syyskuuta 1957 Segeltorp) oli ruotsalainen uimahyppääjä, uimari ja yleisurheilija. Vuoden 1906 kesäolympialaisissa hän kilpaili kaikissa kolmessa lajissa. Vuoden 1908 välikisoissa hän osallistui vain uimahyppyihin sekä uintiin ja vuoden 1912 kesäolympialaisissa pelkkiin uimahyppyihin. Molemmat olympiamitalinsa – kultaa 1908 ja hopeaa 1912 – hän sai kerroshypyissä.Hjalmar Johansson Biography and Olympic Results | Olympics at Sports-Reference.com == Lähteet == Luokka:Ruotsalaiset uimahyppääjät Luokka:Ruotsalaiset uimarit Luokka:Ruotsalaiset pituushyppääjät Luokka:Ruotsalaiset olympiavoittajat Luokka:Vuonna 1874 syntyneet Luokka:Vuonna 1957 kuolleet
Jay O’Brien

James Jay ”J.J.” O’Brien (22. helmikuuta 1883 New York, New York – 5. helmikuuta 1940 Palm Beach, Florida) oli yhdysvaltalainen rattikelkkailija ja olympiavoittaja. O’Brien voitti viiden miehen kelkoissa olympiahopeaa Sankt Moritzin talviolympialaisissa 1928. Seuraavissa, Lake Placidin talviolympialaisissa O’Brien oli mukana Billy Fisken johtamassa neljän miehen kelkassa, joka voitti olympiakultaa. O’Brian menehtyi sydäninfarktiin Palm Beachissa 56 vuoden iässä. ==Lähteet== *J. J. O'Brien – Sports Reference LLC. Luokka:Yhdysvaltalaiset rattikelkkailijat Luokka:Yhdysvaltalaiset olympiavoittajat Luokka:Vuonna 1883 syntyneet Luokka:Vuonna 1940 kuolleet
Someday I’ll Be Saturday Night

Someday I'll Be Saturday Night on yhdysvaltalaisen hard rock-yhtye Bon Jovin singlejulkaisu vuodelta 1994. Kappale nauhoitettiin uutena raitana Cross Road -kokoelmalevylle. Kappaleen ovat kirjoittaneet laulaja Jon Bon Jovi, kitaristi Richie Sambora sekä lauluntekijä Desmond Child. Kappaleen sanat käsittelevät lähinnä vastoinkäymisiä. Kappaleen ensimmäinen säe kertoo kahdesta nuorukaisesta, Jimistä ja Billy Jeanista. Jim on työtön, jonka täytyy viettää yönsä autossa, ja Billy Jean on 16-vuotias prostitoitu, jota hänen isäpuolensa on hyväksikäyttänyt. == Kappalelista == # # == Kokoonpano == * Jon Bon Jovi – laulu * Richie Sambora – kitara * Alec John Such – bassokitara * David Bryan – koskettimet * Tico Torres – rummut Luokka:Bon Jovin kappaleet Luokka:Vuoden 1994 kappaleet Luokka:Desmond Childin säveltämät kappaleet
Always (Bon Jovin kappale)

”Always” on yhdysvaltalaisen rockmusiikkia esittävän Bon Jovi -yhtyeen kappale ja singlejulkaisu vuodelta 1994. Se on neljäs kappale yhtyeen vuoden 1994 lokakuussa julkaistulla kokoelma-albumilla Cross Road, ja se julkaistiin albumin kahdesta singlestä ensimmäisenä 20. syyskuuta 1994. ”Always” myi Yhdysvalloissa platinalevyn myyntimäärän ja kansainvälisesti yli kolme miljoonaa kappaletta, minkä johdosta se on yhtyeen uran kaupallisesti menestynein singlejulkaisu. Singlenä ”Always” nousi kahdenkymmenen parhaan joukkoon 15 eri maassa, ja se on yksi yhtyeen uran suosituimmista ja tunnetuimmista kappaleista. Kappale on musiikilliselta tyyliltään balladi, ja sen on kirjoittanut yhtyeen laulaja Jon Bon Jovi. Kappaleen on ymmärretty olevan herkkä rakkauslaulu, mutta todellisuudessa Jon Bon Jovi kirjoitti kappaleen sanoituksen miehestä, joka vainoaa rakastamaansa naista salaa. == Kokoonpano == * Jon Bon Jovi – laulu * Richie Sambora – kitara * Alec John Such – bassokitara * David Bryan – koskettimet * Tico Torres – rummut ==Suomenkielinen käännöskappale== Tauski julkaisi elokuussa 2024 kappaleesta suomenkielisen käännöskappaleen nimeltä ”Aina”. Kappaleesta julkaistiin myös musiikkivideo Youtubeen Tauskin omalla Youtube-kanavalla. Kappale ja sen musiikkivideo kuitenkin poistettiin myöhemmin Tauskin omalta Youtube-kanavalta ja musiikin suoratoistopalveluista. Tarkkaa syytä kappaleen poistoon ei ole kerrottu julkisuuteen == Lähteet == Luokka:Bon Jovin kappaleet Luokka:Vuoden 1994 kappaleet
Thomas Linke

Thomas Linke (s. 26. joulukuuta 1969 Sömmerda, Itä-Saksa) on saksalainen jalkapalloilija, joka pelasi puolustajana. == Ura seuratasolla == Linke aloitti jalkapallon pelaamisen 1977 kotikaupunkinsa joukkueessa. Kuuden vuoden kuluttua hänet vaihdettiin FC Rot-Weiß Erfurtiin. Siellä hän teki muutaman vuoden kuluttua läpimurron edustusjoukkueeseen. Linke pääsi pelaamaan UEFA- cupissa, jonne seura ylsi. Linke kiinnitti muiden managerien huomion, kun hänen joukkueensa päihitti Schalken Saksan cupissa. Linke siirtyikin seuraavaksi kaudeksi Schalkeen. Linke nousi pian aloituskokoonpanoon ja pelasi kuudessa vuodessa 175 ottelua. 1998 Linke siirtyi Bayern Müncheniin. Seitsemän vuoden aikana Linke voitti liigan viidesti, Saksan cupin kolme kertaa ja Saksan liigacupin neljä kertaa. Linke laukoi vuoden 2001 Intercontinental Cupin ratkaisevan rangaistuspotkun tuoden seuralleen voiton. Kauden 2005–2006 alussa Linke siirtyi pelaamaan Itävaltaan Salzburgiin joukkuekaverinsa kanssa. Linke pelasi kapteenina ja toisen kautensa aikana vei joukkueensa liigan voittoon. Kausi jäi Linken viimeiseksi Itävallassa. Hän palasi vielä Bayern Münchenin kakkosjoukkueeseen, mutta lopetti vuoden jälkeen ja siirtyi Salzburgiin, mutta ei enää pelaajana. thumb|left|Linke pelaamassa näytösottelussa FC Red Bull Salzburgin väreissä vuonna 2009. == Maajoukkueura == Linken debyytti Saksan maajoukkueessa tapahtui 15. marraskuuta 1997. Hän sai jalkapallon MM-kisoista 2002 hopeaa ollen joukkueen avainpelaajia. Turnauksen jälkeen hän ilmoitti lopettavansa maajoukkueuransa. Hän pelasi kuitenkin vielä yhden maaottelun 2004, sillä maajoukkueen valmentaja Jürgen Klinsmann pyysi henkilökohtaisesti häntä mukaan paikkaamaan loukkaantumisista kärsinyttä puolustusta. Linke pelasi yhden ottelun Itävaltaa vastaan, kunnes lopetti lopullisesti uransa maajoukkueessa. Hän pelasi yhteensä 43 maaottelua ja teki niissä yhden maalin. == Lähteet == == Aiheesta muualla == * Thomas Linken profiili FIFAn sivuilla Luokka:Saksalaiset jalkapalloilijat Luokka:Vuonna 1969 syntyneet Luokka:Elävät henkilöt
Phaeton

Phaeton tai Phaethon voi tarkoittaa seuraavia: ==Phaeton== * Phaeton, Faethon, kreikkalaisen mytologian henkilö, auringonjumala Helioksen poika * phaeton, varhainen henkilöautojen korimalli * Volkswagen Phaeton, Volkswagenin automalli * Phaëton, Saint-Saensin sinfoninen runoelma ;Britannian kuninkaallinen laivasto * HMS Phaeton (1692), polttolaiva * HMS Phaeton (1739), polttolaiva * HMS Phaeton (1782), Minerva-luokan 38-tykkinen viidennen luokan alus (fregatti) * HMS Phaeton (1848), 50-tykkinen fegatti * HMS Phaeton (1883), Leander-luokan panssarikansiristeilijä * HMS Phaeton (1914), Arethusa- luokan kevyt risteilijä ==Phaethon== * tropiikkilinnut (Phaethon), lintusuku * 3200 Phaethon, pikkuplaneetta
Draco Racing

Draco Racing on italialainen pikkuformulatalli. Talli on aiemmin kilpaillut Formula Opel Lotus, International Formula 3000, Euro Formula 3000 ja World Series by Renault luokissa. Tallin perusti vuonna 1989 Adriano Morini. Talli osallistui vuosina 1989-1996 Formula Opel Lotus sarjaan jossa voitti sarjan mestaruuden vuosina 1990, 1991, 1993 ja 1994 Rubens Barrichellon, Pedro Lamyn, Patrick Crinellin ja Marco Camposin voimin. Debyyttivuonnaan ja 1992 talli sijoittui toiseksi. Vuosina 1996-1999 talli kilpaili International Formula 3000 luokassa huonolla menestyksellä. Vuosina 200-2004 talli kilpaili Euro Formula 3000 luokassa voittaen kolme mestaruutta vuosina 2001, 2003 ja 2004 Felipe Massan, Augusto Farfusin ja Nicky Pastorellin voimin. Vuodesta 2005 lähtien talli on kilpaillut World Series by Renault luokassa voittaen mestaruuden vuonna 2009 Bertrand Baguetten voimin. Vuonna 2010 talli kilpaili Formula Renault 3.5 luokassa voittaen yhden kilpailun sijoittuen sarjapisteissä seitsemänneksi. Viimeiset vuodet talli kilpaili vaihtelevalla menestyksellä ja lopulta talli vetäytyi sarjasta vuoden 2015 päätteeksi. Luokka:Italialaiset autourheilutallit
Pomarkun vaakuna

Pomarkun vaakuna on Pomarkun kunnan tunnus. Vaakunan sahakoron kärkien määrätty lukumäärä viittaa viiteen kantataloon, joista Pomarkun asutus sai alkunsa. Vaakunan selitys on ”kultakentässä sininen, sahakoroinen lakio; viisi sakaraa ylöspäin.” Vaakunan on suunnitellut Gustaf von Numers, ja Pomarkun kunnanvaltuusto hyväksyi sen kokouksessaan 18. syyskuuta 1962. Sisäasiainministeriö vahvisti vaakunan käyttöön 18. joulukuuta samana vuonna. == Lähteet == * * Pomarkku Luokka:Gustaf von Numersin suunnittelemat kunnanvaakunat Vaakuna
Un-Thinkable (I’m Ready)

Un-Thinkable (I’m Ready) on neljäs single Alicia Keysin viidenneltä albumilta The Element of Freedom (2009). Kappaleen taustalaulajana toimii rap-artisti Drake. Kappaleesta on olemassa digitaalisesti julkaistu remix- versio, jossa Drake myös esiintyy. Un-Thinkable (I’m Ready) on menestynein The Element of Freedomilta julksitu single Yhdysvalloissa. Se nousi parhaimmillaan Billboard 200-listan sijalle 21. Lisäksi se oli Billboard Hot R&B;/Hip-Hop Songs-listan ykkönen 12 viikkoa. Kappale ei noussut listoille muissa maissa. Kappaleen musiikkivideo käsittelee rotujenvälisiä parisuhteita. Videolla Keysin romanttisen kiinnostuksen kohdetta esittää näyttelijä Chad Michael Murray. Videon ohjasi Jake Nava. Luokka:Alicia Keysin kappaleet Luokka:Vuoden 2010 kappaleet
Louis Van Hege

Louis Van Hege (8. toukokuuta 1889 Uccle/Ukkel – 24. kesäkuuta 1975 Ukkel) oli belgialainen jalkapalloilija, rattikelkkailija ja olympiavoittaja. Van Hege voitti Belgian maajoukkueessa jalkapallon olympiakultaa Antwerpenin kotikisoissa 1920. Pariisissa 1924 Belgia oli yhdeksäs. Seuraurallaan Van Hege edusti belgialaista Royale Union Saint-Gilloisea ja italialaista AC Milania, jossa hän pelasi viisi vuotta tehden keskimäärin enemmän kuin yhden maalin ottelua kohden. Ura AC Milanissa loppui ensimmäisen maailmansodan alkaessa. Jalkapallouransa lopetettuaan Van Hege siirtyi rattikelkkailun pariin. Tässäkin lajissa belgialainen kilpaili olympialaisissa: Lake Placidissa 1932 kahden miehen kelkoissa hänen sijoituksensa oli yhdeksäs. ==Saavutukset== ===Jalkapallo=== *Olympiakultaa Antwerpen 1920 *Belgian mestari 1909, 1910 ja 1923 ===Rattikelkkailu=== *Yhdeksäs Lake Placidin talviolympialaisissa 1932 (kahden miehen kelkat) ==Lähteet== *Profiili sports-reference.com -sivustolla Luokka:Belgialaiset jalkapalloilijat Luokka:Belgialaiset olympiavoittajat Luokka:Belgialaiset rattikelkkailijat Luokka:Vuonna 1889 syntyneet Luokka:Vuonna 1975 kuolleet
Floridanmatolisko

Floridanmatolisko (Rhineura floridana) on maan alla elävä jalaton matelija ja suvun Rhineura ainoa laji. Se on myös ainoa matoliskolaji, jolla ei ole pigmenttiä toisin sanoen se on vaaleanpunainen. Pitkää lieriömäistä vartaloa peittävät neliömäiset rengassuomut. Lyhyessä hännässä on kyhmyjä. Floridanmatoliskon kuono on kiilamainen ja pää litteä sopeumana maanalaiseen elämään. Pigmenttiä sisältävät silmät ovat suomujen peitossa, eikä sillä ole korva-aukkojakaan. Floridanmatolisko kasvaa 25–35 cm pitkäksi. Sen ravintona ovat erilaiset madot. Laji elää Floridan ja Georgian osavaltioissa Yhdysvalloissa kuivilla ja pensaikkoisilla hiekkamailla. Floridanmatoliskoa pääsee näkemään harvoin sen piilottelevien elintapojensa takia. Yleensä sitä näkee vain sen tultua vahingossa esiin maata kaivettaessa. Floridanmatolisko munii 1–3 munaa.O'Shea M. & Halliday T., Matelijat ja sammakkoeläimet, Readme.fi/Dorling Kindersley 2009, 256 s. == Lähteet == == Aiheesta muualla == *ITIS: Rhineura floridana Luokka:Diapsidit
OnLive

OnLive oli vuonna 2010 avattu pelipalvelu, jossa pelejä pelattiin verkon kautta niin, että pelien grafiikka ja muu sisältö laskettiin OnLiven palvelimilla, ja tapahtumat välittyivät pelaajalle nettiyhteyttä pitkin.It- viikko: Datakeskus lähettää pelit kotiruudulle videokuvana, http://www.itviikko.fi/ratkaisut/2010/03/12/datakeskus-rouskuttaa-pelit- kotiruudulle/20103739/7 Sony osti OnLiven keskeiset osat ja lakkautti palvelun 30. huhtikuuta 2015. ==Lähteet== ==Aiheesta muualla== * Luokka:Verkkopelipalvelut
Buster Mathis

Buster Mathis (s. 11. kesäkuuta 1943, Sledge, Mississippi – 6. syyskuuta 1995) oli yhdysvaltalainen entinen raskaansarjan nyrkkeilijä ja MM-haastaja. Myös hänen poikansa Buster Mathis Jr. oli ammattinyrkkeilijä. Mathis olisi päässyt Yhdysvaltojen joukkueessa Tokion olympialaisiin 1964, mutta loukkaantui ennen kilpailuja. Hänen paikkansa joukkueessa otti Joe Frazier, joka voitti raskaansarjan olympiakultamitalin. Kilpailujen jälkeen Mathis aloitti uransa ammattilaisena ja voitti ensimmäiset 23 otteluaan, ennen kuin pääsi kamppailemaan raskaansarjan NYSAC:n (New York State Athletic Comission) maailmanmestaruudesta. Mestaruus oli WBC-nyrkkeilyliiton tunnustama. Hän hävisi 4. maaliskuuta 1968 Madison Square Gardenissa käydyn ottelun samaiselle Joe Frazierille, joka oli aiemmin voittanut olympiakultaa, eikä enää noussut MM-haastajaksi. Tappionsa jälkeen Mathis voitti kuusi ottelua (mukaan lukien MM-haastaja George Chuvalon), kunnes koki uransa seuraavan tappion Jerry Quarrylle 12. eräisen kamppailun jälkeen pistein. 17. marraskuuta 1971 Mathis kohtasi Muhammad Alin ottelussa NABF:n kansallisesta mestaruudesta, mutta hävisi tällekin pisteillä. Tämän jälkeen hän voitti Humphrey McBriden teknisellä tyrmäyksellä kolmannessa erässä, minkä jälkeen Mathis nousi enää kerran kehään ja kärsi uransa viimeiseksi jäänessä kamppailussa tappion Ron Lylelle toisen erän tyrmäyksellä. == Aiheesta muualla == Buster Mathisin tilastot BoxRecissa Luokka:Yhdysvaltalaiset nyrkkeilijät Luokka:Vuonna 1943 syntyneet Luokka:Vuonna 1995 kuolleet
Taifuuni Irma

Taifuuni Irma (JWTC-koodi: 26W) oli vuoden 1981 taifuunikauden 25. nimetty myrsky ja toinen supertaifuuni. Se koetteli kovimmin Luzonin saarta, jossa upposi rahtialus ja rankkasateet aiheuttivat noin 9 miljoonan dollarin vahingot. Kuolonuhrien määräksi arvioitiin 200–409, mikä tekee siitä 15. tuhoisimman Filippiineille iskeneen taifuunin vuoden 1947 jälkeen. ==Lähteet== *JWTC Report on Irma Joint Typhoon Warning Center Luokka:Taifuunit Filippiineillä Luokka:Vuoden 1981 onnettomuudet
Deux-Montagnes (järvi)

Deux-Montagnesen järvi (suomeksi ’kahden vuoren järvi’) on 43 kilometriä pitkä ja 10 kilometriä leveä järvi, joka sijaitsee Ottawajoen alajuoksulla Québecissä. Suurin osa järven vesistä yhtyy etelässä Saint Lawrencen jokeen kuuluvaan Saint-Louis’n järveen, mutta lisäksi sillä on kaksi pienempää laskujokea, Rivière des Mille Îles ja Rivière des Prairies. Järven nimi esiintyy nykyisessä muodossaan ensimmäisen kerran Jean-Baptiste-Louis Franquelinin vuonna 1684 laatimassa kartassa. Nimelle on annettu ainakin kaksi selitystä, joista ensimmäisen mukaan vuorilla viitataan järven pohjoisrannalla sijaitseviin Okakukkuloihin ja etelärannalla sijaitsevaan Rigaudvuoreen; toisen selityksen mukaan ne ovat Okakukkuloiden kaksi korkeinta huippua, Mont Bleu ja Calvaire d’Oka. == Lähteet == == Aiheesta muualla == Luokka:Québecin järvet Luokka:Saint Lawrencen vesistö
Prince of Wales

Prince of Wales tarkoittaa muun muassa seuraavia: *Walesin prinssi, Englannin hallitsijan vanhimman pojan arvonimi *Prince of Wales Island, neljän saaren nimi *Prince of Wales Trophy, NHL-kauden päätteeksi Itäisen konferenssin mestarille myöntämä palkinto *Prince of Wales Fort, Kanadassa Hudsoninlahden rannalla sijaitseva linnoitus *Prince of Wales Halt, seisake Britanniassa Kentissä *Prince of Walesin niemi, Amerikan mantereen läntisin kohta ;Britannian kuninkaallinen laivasto * HMS Prince of Wales (1765), 74-tykkinen kolmannen luokan linjalaiva * HMS Prince of Wales (1794), 90-tykkinen toisen luokan linjalaiva * HMS Prince of Wales (1795), 38-tykkinen alus * HMS Prince of Wales (1805), 14-tykkinen sluuppi * HMS Prince of Wales (1860), 121-tykkinen ensimmäisen luokan alus * HMS Prince of Wales (1902), Formidable- luokan taistelulaiva * HMS Prince of Wales (53), King George V-luokan taistelulaiva (laskettu vesille 1939) * HMS Prince of Wales (R09), Queen Elizabeth-luokan lentotukialus (laskettu vesille 2017)
Jouko Halmekoski

Jouko Antero Halmekoski (s.1937 Asikkala)Isän ikävä. Sotaorvot kertovat, 2001, toimittanut Timo Malmi on suomalainen kirjailija, joka asuu Asikkalan Kalkkisten kylässä. Puuteknikon koulutuksen saanutMarko Leppänen, Suomalaisten lapsiorjien äänitorvi, Helsingin Sanomat 30.1.2011 sivu C 8, teknisenä johtajana ja Askon henkilöstöhallinnossa elämäntyönsä tehnyt Halmekoski aloitti kirjailijanuransa verrattain myöhään, 69-vuotiaana. Kirjojensa lisäksi Halmekoski on tullut tunnetuksi lapsuuden pihapiiriinsä rakentamastaan yksityisestä Rauhan Temppeli -muistotemppelistäUusitie.fi . == Tuotanto == Jouko Halmekoski aloitti kirjoittamisen muistelemalla elämänsä vaiheita. Hän on myös koonnut huutolaisten tarinoita teoksessaan Orjamarkkinat - Huutolaislasten kohtaloita Suomessa. Hän ensimmäinen kirjansa on omaelämäkerta Sotaorvon vala (2006). Teoksessa Halmekoski kertaa tapahtumarikasta elämäänsä ja muistelee sodassa kaatunutta isäänsä. 2008 julkaistussa dokumenttiaineistoon pohjautuvassa romaanissaan Kirkkonikkarin sydämellä Halmekoski käsittelee sotaorpoutta ja Suomen maaseudun elämänmuodon muuttumista vuosien saatossa. Halmekosken vuonna 2011 ilmestynyt teos Orjamarkkinat - Huutolaislasten kohtaloita Suomessa kuvaa 25 huutolaisen elämäntarinan. Teostaan varten Halmekoski kiersi ympäri Suomea haastattelemassa huutolaisia. == Teokset == *Sotaorvon vala, omaelämäkerta, 2006 *Kirkkonikkarin sydämellä, romaani, 2008 *Orjamarkkinat - Huutolaislasten kohtaloita Suomessa, Ajatus-kirjat, 2011 == Lähteet == == Aiheesta muualla == * Gummeruksen kirjailijaesittely Luokka:Vuonna 1937 syntyneet Luokka:Suomalaiset kirjailijat Luokka:Elävät henkilöt
ViiniTV

ViiniTV oli vuonna 2009 perustettu internetissä toimiva viinimedia, jonka Arto Koskelo ja Ilkka Sirén perustivat vaihtoehdoksi pysähtyneeksi kokemalleen suomalaiselle viinikulttuurille. Pienestä tuotannosta huolimatta kanava keräsi huomiota muun muassa Helsingin Sanomissa, Iltasanomissa, Viinilehdessä, We Love Helsingissä ja Voice TV:ssä. ViiniTV:n sohvalla nähtyjä vieraita ovat muun muassa Arto Nyberg, Rakel Liekki, Arman Alizad, Biisonimafia sekä kotimaiset hip hop artistit, kuten Loost Koos ja Kemmuru. ViiniTV:n sisältö oli videomuotoista. Videosisällöissä on nähty perinteisen viinikulttuurin kanssa yhteensopimatonta materiaalia, kuten samppanjapullon avaamista lumilaudalla, pornonäyttelijöitä, viininjuomista laskuvarjoliitelyn aikana sekä habanero-chilin ja viinin yhdistelyä. ==Aiheesta muualla== *Virallinen sivusto * * * Luokka:Urheilu- ja vapaa-aikasivustot
Keski-Afrikan tasavallan jalkapallomaajoukkue

Keski-Afrikan tasavallan jalkapallomaajoukkue on Fédération Centrafricaine de Football hallinnoima joukkue, joka edustaa Keski-Afrikan tasavaltaa jalkapallossa. Joukkue ei ole koskaan päässyt Afrikan-mestaruuskilpailuihin tai MM-kilpailuihin. Maajoukkue on perustettu 1961 ja Fifaan se liittyi 1964. ==Lähteet== ==Aiheesta muualla== *Keski-Afrikan tasavallan jalkapalloliiton viralliset kotisivut Luokka:Jalkapallomaajoukkueet Maajoukkue
Tampereen Tradenomiopiskelijat

Tampereen Tradenomiopiskelijat ry (TTO ry) on opiskelijoiden muodostama ja ylläpitämä rekisteröity yhdistys. TTO ry on Tampereen ammattikorkeakoulun tradenomiopiskelijoiden ainejärjestö. Yhdistys toimii tradenomiopiskelijoiden paikallisena edunvalvojana Pirkanmaalla, joka neuvoo opintotuki- ja toimeentuloasioissa sekä ajaa opiskelijoiden asioita edustajiensa välityksellä. TTO on yksi Tradenomiopiskelijaliitto TROL ry:n suurimmista jäsenyhdistyksistä. Yhdistyksen jäseniksi voivat liittyä kaikki Tampereen ammattikorkeakoulussa tradenomi- tai BBA -tutkintoa opiskelevat. Yhdistyksen jäseniksi keväällä 2025 kuuluu noin 1200 tradenomi- ja BBA-opiskelijaa. == Historia == Yhdistys on alun perin perustettu vuonna 1971 Tampereen kauppaopiskelijoiden opiskelijayhdistykseksi (TKO). Vuonna 2008 syyskokouksessaan yhdistys päätti muuttaa nimensä virallisesti Tampereen Tradenomiopiskelijat ry:ksi (TTO ry). == Toiminta == TTO ry huolehtii TAMKissa opiskelevien tradenomiopiskelijoiden eduista aktiivisesti opintososiaalisen toiminnan kautta sekä edistää tradenomitutkinnon rakenteellista ja laadullista kehitystä Tampereen ammattikorkeakoulussa. Lisäksi yhdistys tarjoaa opiskelijoille monipuolista vapaa-ajan toimintaa tukien näin sosiaalista kanssakäymistä, hyvinvointia ja yhteishenkeä. Yhdistyksen toiminnasta vastaa yhdistyksen hallitus. ==== Tapahtumia ==== * Kotimaan yritysekskursiot. (Aiempina vuosina järjestetty myös kansainvälisiä ekskursioita muun muassa Berliiniin, Prahaan, Budapestiin ja Krakovaan.) * Syksyisin Tradenomisemma * PISTOT-opiskelijabileet Famessa 7 kertaa vuodessa ja PISTOT-bileristeily joulukuussa yhteistyössä TIRO ry:n ja PIRATE ry:n kanssa. * Joka syksy järjestettävä Hervannan Hum*la Hyppely sekä Soppasauna ja keväisin Kalevan K*nni Kierros. Vuosittain elokuussa järjestetään aloittaville tradenomiopiskelijoille Hämmästyttävä Ralli, Tradenomiopiskelijoiden kastajaiset ja vuonna 2016 ensi kertaa järjestetyt Fuksiolympialaiset. == Katso myös == * Tradenomiopiskelijaliitto * Tradenomiliitto ==Lähteet== * www.ttory.fi (luettu 17.02.2025) ==Aiheesta muualla== * Yhdistyksen virallinen kotisivu Luokka:Suomalaiset ainejärjestöt ja killat
Olli Tuomarla

Olli Tuomarla (s. 30. kesäkuuta 1980) on suomalainen maalivahtivalmentaja ja entinen salibandymaalivahti. Hän on työskennellyt Kooveen maalivahtivalmentajana vuodesta 2012 lähtien. Tuomarla pelasi urallaan yli 200 liigaottelua.Liigapelaajat 1990 Viitattu 18.12.2010 ==Ura== Tuomarla aloitti uransa kaudella 1997–1998 KooVeessa. Joukkue putosi kauden päätteeksi I-divisioonaan, jonka jälkeen hän vietti seurassa kaksi kautta. Kolmen KooVee kauden jälkeen Tuomarla palasi takaisin Salibandyliigaan siirryttyään kaudeksi 2000–2001 Classiciin. Neljän kauden tamperelaisia seuroja edustaneena Tuomarla siirtyi Lahteen Sbandyn riveihin I-divisioonaan. Hän vietti seurassa kaksi kautta, kunnes palasi takaisin Tampereelle ja Classiciin. Tuomarlan matka jatkui yhden kauden jälkeen Gunnersiin kaudeksi 2004–2005. Gunners kauden jälkeen Tuomarla siirtyi vuonna 2005 Classiciin, jossa hän saavutti kaksi SM- hopeaa kausina 2006–2007 ja 2007–2008. Huhtikuussa 2008 Tuomarla palasi KooVeen riveihin.Olli Tuomarla palaa Classicista G-Kooveen maalille iltasanomat.fi 18.4.2008 Viitattu 18.12.2010 Joukkue käytti aluksi nimeä G-Koovee kaudella 2008–2009, kun Gunners yhdistyi Kooveen kanssa. Tuomarla päätti uransa kauteen 2011–2012 ja siirtyi Kooveen maalivahtivalmentajaksi. ==Saavutukset== *Salibandyliiga **Hopeaa: 2007, 2008 ==Lähteet== Luokka:Suomalaiset salibandymaalivahdit Luokka:Vuonna 1980 syntyneet Luokka:Elävät henkilöt
Carlos Aranda

Carlos Reina Aranda (s. 27. heinäkuuta 1980 Málaga, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan hyökkääjä. == Seurajoukkue == Aranda on yksi monista Real Madridin kasvateista, joka ei ole onnistunut noustessaan murtautumaan seuran edustusjoukkueeseen. Hän ei ole pelannut edustusjoukkueen paidassa yhtään sarjaotteluita, mutta teki ensiesiintymisensä kaudella 1999–2000 Mestarien liigan ottelussa Moldea vastaan. Kaudella 2000–2001 hän pelasi toisen ottelunsa edustusjoukkueessa, niin ikään Mestarien liigassa. Tammikuussa 2002 hän siirtyi sorialaisseura Numanciaan ja oli tärkeässä osassa, kun joukkue onnistui säilyttämään paikkansa maan toiseksi korkeimmalla sarjatasolla Segunda Divisiónissa. Hyvin sujuneen puolikautisensa jälkeen hän teki viisivuotisen sopimuksen Villarrealin kanssa. Aranda jäi kuitenkin uudessa seurassaan vähälle peliajalle ja niin hän palasi takaisin Numanciaan tammikuussa 2003. Kaudeksi 2004–2005 Aranda teki sopimuksen Sevillan kanssa. Ensimmäisessä UEFA Cupin ottelussaan 4. marraskuuta 2004 hän teki maalin saksalaista Alemannia Aachenia vastaan. Hän sai kohtalaisesti vastuuta ensimmäisellä kaudellaan, mutta toiselle kaudelle tehdyt hankinnat Javier Saviola, Luís Fabiano ja Frédéric Kanouté ajoivat hänet lopulta lainalle Albaceteen.Aranda se marcha cedido al conjunto manchego por el Sevilla AS. Viitattu 18.12.2010. Joukkue oli tuttu, sillä hän edusti sitä myös kaudella 2003–2004 ennen siirtymistään Sevillaan. Arandan toinen pesti albaceteläisseurassa ei sujunut kuitenkaan yhtä hyvin kuin edellinen, häntä syytettiin muun muassa epäurheilijamaisesta käytöksestä joukkueen sisällä. Myöhemmin hän kertoi joutuneensa pakonalaisena lehdistön eteen pahoittelemaan käytöstään.Aranda afirma que el club ha manchado su imagen y que no pondrá problemas para irse La Verdad. Viitattu 18.12.2010. Vuodet 2006–2008 hän edusti Segunda Divisiónissa pelanneita Real Murcia ja Granada 74:ää. Ensimmäisellä kaudellaan Murciassa hän oli joukkueen toiseksi paras maalintekijä 11 osumallaan. Kaudeksi 2008–2009 hän siirtyi Numanciaan, joka oli noussut maan korkeimmalle sarjatasolle Primera Divisióniin neljättä kertaa historiansa aikana. Hän pelasi kauden aikana 20 ottelua ja teki niissä kuusi maalia. 16\. heinäkuuta 2009 Aranda teki sopimuksen Osasunan kanssa. Osana kauppaa hyökkääjä Kike Sola matkasi sorialaisseuraan. == Lähteet == == Aiheesta muualla == * Carlos Arandan tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1980 syntyneet Luokka:Elävät henkilöt
Hurjanhaka

Hurjanhaka on Kouvolan Korialla sijaitseva asuinalue. Hurjanhaassa on kerros- ja omakotitaloja. Luokka:Kouvolan kaupunginosat Luokka:Elimäki
Repe (paviaani)

Repe (1982 – 7. joulukuuta 2010Pekka Hakala, Korkeasaaren vanhan staran lähtö, Helsingin Sanomat 19.12.2010 sivu D 6) oli Korkeasaaren eläintarhan vaippapaviaanilauman johtajauros, josta tuli kansallinen kuuluisuus, kun se ja sen lauma lokakuussa 2004 uhattiin lopettaa. Lopetus jouduttiin julkisen kohun ja 30 000 nimeä keränneen kansalaisadressin vuoksi perumaan.Julkiset eläimet, Helsingin Sanomat 18.12.2010 sivu D 10 Paviaanit joutuivat vähäksi aikaa evakkoon Palosaareen, ja lahjoitusvaroin apinoille rakennettiin 728 000 euroa maksaneet uudet tilat, joihin ne palasivat kesällä 2005. Vuonna 2010 huonokuntoinen Repe kuitenkin lopetettiin. Sitä ennen se menetti johtajanasemansa nuoremmalle urokselle, jonka nimeä Korkeasaari ei julkistanut. Paviaanijohtajia nimettiin 1970-luvulla Venäjän keisarin mukaan, ja Korkeasaaren paviaaneja olivat silloin Nikolai ja Aleksanteri. Sittemmin paviaanit alettiin nimetä alkamaan vuosittain tietyllä samalla kirjaimella.Korkeasaaren paviaanit, Elävä arkisto, Yle.fi Vanhin naaraspaviaani, 28-vuotias Saimi, lopetettiin samaan aikaan kuin Repe, minkä jälkeen eläintarhaan jäi viisi paviaania. Ne kaikki on tarkoitus vähitellen lopettaa, eikä sinne enää oteta suuria afrikkalaisia nisäkkäitä. Paviaanit siirrettiin helmikuussa 2013 hollantilaisen kädellisten hoitoon erikoistuneen AAP-säätiön hoiviin. Ne jouduttiin siirtämään, koska Suomessa olot ovat niille kylmät ja ne joutuivat siksi olemaan suuren osan vuotta sisätiloissa. AAP löysi niille uuden kodin Tanskasta, ja Korkeasaareen muutti paremmin kylmiin oloihin sopivia, uhanalaisia berberiapinoita.Apinalinna, Korkeassaari, viitattu 9.6.2013 == Lähteet == Luokka:Korkeasaari Luokka:Kuuluisat apinat
Repe

Repe tarkoittaa muun muassa seuraavia: *Repe, Korkeasaaren paviaani *Repe Helismaa katso Reino Helismaa *Repe Sorsa, sarjakuva- ja animaatiohahmo * Repe, sukunimenä: ** Jurij Repe (s. 1994), slovenialainen jääkiekkopuolustaja
Väinö (täsmennyssivu)

Väinö, Wäinö ja Väiski tarkoittavat muun muassa seuraavia: * Väinö, etunimi * Väinö-ilves, elokuvan Poika ja ilves päähahmo * Väinö I, lehtipakinoissa tarjottu hallitsijanimi Suomen kuninkaaksi valitulle Friedrich Karlille * Kawasaki VN-1500 tunnetaan Väinönä, vastaavasti "pikkuväinö" on VN-750 * Wäinö-palkinto, Kansanmusiikin ja -tanssin edistämiskeskuksen palkinto * Väinö-lehti, Voionmaan opiston lehti. Nimi tulee Väinö Voionmaasta * 2096 Väinö, asteroidi * Väiski Vemmelsääri, sarjakuvahahmo * Väiskin lihatiski, televisiomainos * Ravintolalaiva Wäiski, pysyvästi ravintolana toimiva laiva Helsingissä. ==Laulut== * "Väinö", Sleepy Sleepersin kappale albumilla Sinulle äiti (albumi) * "Missä se Väinö on?", J. Karjalaisen laulu ==Katso myös== *täsmennyssivu Vaino *täsmennyssivu Väinämöinen
Väinämöinen (täsmennyssivu)

Väinämöinen ja Wäinämöinen tarkoittavat muun muassa seuraavia: * Väinämöinen, Kalevalan keskushahmo * Ukki Väinämöinen (1855–1942), itäkarjalainen vapaustaistelija * Super-Väinämöinen, Suomen sarjakuvaseuran logo * Väinämöinen, Tampereella vuosina 1896–1907 ja 1909–1910 ilmestynyt aikakauslehti * Väinämöinen, 1924–1926 ilmestynyt kirjallinen aikakauslehti * Väinämöinen, Jukka Kuoppamäen albumi vuodelta 1974 ==Alukset== *Panssarilaiva Väinämöinen, Suomen laivaston alus *Jäänmurtaja Wäinämöinen, alkujaan virolainen suomalainen jäänmurtaja-alus ==Paikannimenä== *Väinämöinen, järvi Kuopiossa
Furkan tunneli

Furkan tunneli on Alppien läpi kulkeva rautatietunneli Sveitsissä, Urin ja Wallisin kantoneiden rajalla, välillä Oberwald-Realp, reitillä Brig-Andermatt. Tunnelin pituus on 1 874 metriä ja se on korkeimmillaan 2 162 metrin korkeudessa. Alun perin tunneli on otettu käyttöön vuonna 1925. Tunneli jäi Furkan pohjatunnelin käyttöönoton myötä tarpeettomaksi vuonna 1982, mutta otettiin uudelleen käyttöön osana museorataa vuonna 2000. Tunnelin omistaa Dampfbahn Furka-Bergstrecke AG (DFB). Tunnelin liikenne on museoliikennettä, joka tapahtuu aikataulun mukaisesti kesäkuulta syyskuulle. == Lähteet == * DFB:n kotisivu * * Eisenbahnatlas Schweiz. Verlag Schweers + Wall GmbH 2004. ISBN 3-89494-122-7 ===Viitteet=== Luokka:Sveitsin rautatietunnelit Luokka:Valais
Brahmanpöllö

Brahmanpöllö (Athene brama) on pieni pöllöihin kuuluva lintu. Linnulla on hyvin laaja esiintymisalue, eikä se ole uhanalainen. Sitä tavataan seuraavissa maissa: Bangladesh; Bhutan, Kambodža, Intia, Iran, Laos, Myanmar, Nepal, Pakistan, Thaimaa, Vietnam.Birdlife.org Brahmanpöllön pituus on noin 20 cm, ja se painaa 110 g. Naaras on aina hiukan suurempi. Se munii 3–4, jopa 5 valkoista munaa. Lintua on tutkittu biologisesti aika vähän.Exotische Eulenarten ==Alalajit== Sillä on viisi alalajia: *Athene brama brama (Temminck, 1821) *Athene brama indica (Franklin, 1831) *Athene brama mayri Deignan, 1941 *Athene brama pulchra Hume, 1873 *Athene brama ultra Ripley, 1948 ==Lähteet== Luokka:Minervanpöllöt
Nyrkkeilyn sarja 60 kg kesäolympialaisissa 1952

Nyrkkeilyn 60 kg sarjaan Helsingin olympiakisoissa osallistui 27 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta. ==1.kierros== Voittaja – Hävinnyt tulos Robert Bickle – Basil Henricus ko. 2.e István Juhász – Luis Albino Acuña 3-0 Clayton Kenny – Niels Barthelsen ko. 3.e Hans-Werner Wohlers – Lubomir Markov 3-0 Aleksy Antkiewicz – Benjamin Enríquez 3-0 Frederick Reardon – Roger Cuche ko. 3.e Aleksandr Zasuchin – Séraphin Ferrer 2-1 Leopold Potesil – Ju Sang-Jeom 3-0 Américo Bonetti – Jan Van Rensburg 3-0 Gheorghe Fiat – Mohyi El-Hamaky 3-0 Kevin Martin – Marcel Van De Keere 2-1 ==Lähteet== * http://www.olympic.neostrada.pl/ols/1952HELnr5.pdf * http://www.sports- reference.com/olympics/summer/1952/BOX/mens-lightweight.html Luokka:Nyrkkeily kesäolympialaisissa 1952
Elämäni parhainta aikaa

Elämäni parhainta aikaa on laulaja Jamppa Tuomisen "TV:stä tuttu" studioalbumi vuodelta 1982. Albumin on kustantanut Levytuottajat Oy. Äänittäjinä ovat toimineet Dan Tigerstedt Takomo-studiolla sekä Martin Brushane Studio Brushanessa. Levykannen ulkoasu on Timo Lotsarin suunnittelema ja valokuvan on ottanut Ilkka Jaakola. Musiikkikasetin kansipaperin on valmistanut Kirjapaino E. Kuronen Ky. Albumia myytiin yli 90 000 kappaletta.Veikko Tiitto ja Petri Tuunainen: Aamu toi, ilta vei: Jamppa Tuominen – laulajan tarina, s. 130. Helsinki-Jyväskylä: Minerva Kustannus Oy, 2008. Albumin kappaleet nauhoitettiin Tuomisen ollessa Oulun yliopistollisessa keskussairaalassa toipumassa keväällä 1982 saamastaan vakavasta sairauskohtauksesta. Tuomista hoitaneet lääkärit eivät olleet antaneet hänelle lupaa levytysmatkaan Helsinkiin, vaan hänen oli tehtävä se omalla vastuullaan.Tiitto & Tuunainen, s. 125. == Kappaleet == ;A-puoli # # # # # # ;B-puoli # * # # # # # == Lähteet == * Jamppa Tuominen MC Elämäni parhainta aikaa (Levytuottajat Oy GDK 2044, 1982) === Viitteet === Luokka:Vuoden 1982 albumit Luokka:Jamppa Tuomisen albumit
Pekka Halosen akatemia

Pekka Halosen akatemia on Keski-Uudellamaalla Tuusulassa sijaitseva kulttuurialan oppilaitos. Se on yksi Keuda Tuusulan koulutusyksiköistä. Kuvallisen ilmaisun koulutukseen erikoistuneessa yksikössä annetaan ammatillista toisen asteen media-alan ja kuvallisen ilmaisun perustutkintokoulutusta ja kansanopistokoulutusta. Nimi viittaa kuuluun Tuusulan taidemaalariin Pekka Haloseen. Akatemiassa voi suorittaa tutkinnon osia tai kuvallisen ilmaisun perustutkinnon (kuva-artesaani) graafisen suunnittelun, kuvataiteen sekä valokuvauksen osaamisaloilla. Opinnot kestävät 2–3 vuotta riippuen aikaisemmasta koulutuksesta. Opiskelijoita on yhteensä noin 280. Pekka Halosen akatemia toimii nykyään entisessä Tuusulan kansanopiston rakennuksessa, joka valmistui vuonna 1908. ==Lähteet== == Aiheesta muualla == * Opistoa ylläpitävän yhtiön historiaa (Pörssitiedon sivu) Luokka:Tuusulan oppilaitokset Luokka:Suomen kansanopistot
Aamu toi ilta vei

Aamu toi ilta vei on iskelmälaulaja Jamppa Tuomisen kappale ja ensisingle vuodelta 1977. Levyn kustansi CBS Records Oy ja kappaleet April Music. Singlen etiketissä Tuomisen nimi on vielä virallisessa muodossa Jarmo Tuominen. ”Aamu toi ilta vei” oli Jamppa Tuomisen läpimurtokappale, joka aloitti artistin kulta- ja timanttilevyjen sarjan. Kappaleen mukaan nimettiin Veikko Tiiton laatima Jamppa Tuomisen elämäkertateos (Minerva, 2008), Heikki Lundin Tuomisesta kertova musiikkinäytelmä Jamppa – Aamu toi, ilta vei Keski- Uudenmaan Teatterissa Keravalla 2014 ja Pauli Ylitalon musiikkinäytelmä Ylikiimingissä 2014. Samanniminen oli myös Tuomista muistellut kiertue 2013–2014, jonka isäntänä esiintyi Mikko Alatalo. == Singlen kappaleet == # # == Lähteet == * Jarmo Tuominen s. Aamu toi ilta vei (CBS 5029, 1977) ===Viitteet=== Luokka:Vuoden 1977 kappaleet Luokka:Suomalaiset iskelmät
Giovanni Rovetta

Giovanni Rovetta (n. 1595–1668) oli italialainen säveltäjä, joka loi uransa Venetsian Basilica di San Marcossa. Siellä hän toimi laulajana, soittajana ja vuodesta 1627 Claudio Monteverdin avustavana maestrona. Monteverdin kuoleman jälkeen vuodesta 1644 kuolemaansa asti maestrona. Hänen tuotantoonsa kuuluu kaksi oopperaa, madrigaalisovituksia ja runsaasti kirkkomusiikkia, kuten messuja, psalmeja ja motetteja.HOASM: Giovanni Rovetta == Lähteet == Luokka:Italialaiset säveltäjät Luokka:Barokkisäveltäjät Luokka:Italialaiset oopperasäveltäjät Luokka:1590-luvulla syntyneet [[Luokka:Vuonna 1668 kuolleet]
Kâmpôt (maakunta)

Kâmpôt tai Kampot () on yksi Kambodžan 24 maakunnasta. Se sijaitsee maan eteläosassa, ja sen rajan muodostavat Siaminlahti, Vietnam ja Kêbin maakuntaoikeudet omaavaan kaupunki. Maakunnan pinta-ala on 4 873 neliökilometriä, ja sen asukasluku oli vuoden 2008 väestönlaskennassa 585 110. Maakunta jakaantuu kahdeksaan piirikuntaan. Sen pääkaupunki on Kâmpôt. == Lähteet == == Aiheesta muualla == Luokka:Kambodžan maakunnat
In These Arms

In These Arms on yhdysvaltalaisen hard rock -yhtye Bon Jovin singlenä julkaistu hittikappale vuonna 1992 julkaistulta studioalbumilta Keep the Faith. Kappaleen ovat kirjoittaneet laulaja Jon Bon Jovi, kitaristi Richie Sambora ja kosketinsoittaja David Bryan. Kappaleesta on kuvattu myös musiikkivideo. Single oli yhtyeen toiseksi parhaiten menestynein single Keep The Faith -albumilta. Yhdysvalloissa se saavutti sijan 37 Billboard Hot 100 -singlelistalla. Kanadan virallisella singlelistalla se oli sijalla 6 ja Yhdistyneessä kuningaskunnassa sijalla 9. Kappale on tyypillinen heviballadi ja on hyvin samankaltainen yhtyeen toisen hittisinglen I'll Be There For You kanssa. Kappaletta on soitettu aktiivisesti konserteissa jälleen vuoden 2005 jälkeen, kun se oli hetkellisesti poistettu settilistasta huimasta suosiostaan huolimatta. == Kappalelista == # # # == Kokoonpano == *Jon Bon Jovi – laulu *Richie Sambora – kitara *Alec John Such – bassokitara *David Bryan – koskettimet *Tico Torres – rummut Luokka:Bon Jovin kappaleet Luokka:Vuoden 1992 kappaleet
Nadja Jnglin-Kamer

Nadja Jnglin-Kamer (o.s. Kamer, s. 23. heinäkuuta 1986) on sveitsiläinen alppihiihtäjä. Kamerin ensimmäinen kilpailu alppihiihdon maailmancupissa oli Santa Caterinan syöksylaskussa 7. tammikuuta 2005. Ensimmäisen pistesijansa hän saavutti Cortina d'Ampezzon supersuurpujottelussa tammikuussa 2008 oltuaan lopputuloksissa 25:s. Ensimmäisen palkintokorokepaikkansa Kamer saavutti Haus im Ennstalin syöksylaskussa tammikuussa 2010 oltuaan toinen. Toisen kerran hän pääsi palkintokorokkeelle oltuaan kolmas Cortina d'Ampezzon syöksylaskussa. Kaudella 2010–2011 hän sijoittui toiseksi Val d'Iseren ja kaudella 2011–2012 Garmisch-Partenkirchenin syöksylaskussa. Kaudella 2012–2013 hän oli kolmas Val d'Iseren syöksylaskussa. Vancouverin olympialaisissa 2010 Kamer oli syöksylaskussa 19:s. Garmisch-Partenkirchenin MM-kilpailuissa 2011 hän sijoittui supersuurpujottelussa 13:nneksi ja syöksylaskussa 14:nneksi. Schladmingin MM-kilpailuissa 2013 hän oli syöksylaskussa neljäs ja Vailin / Beaver Creekin MM-kilpailuissa 2015 seitsemäs. == Lähteet == == Aiheesta muualla == * Nadja Jnglin-Kamerin kotisivut Luokka:Sveitsiläiset alppihiihtäjät Luokka:Vuonna 1986 syntyneet Luokka:Elävät henkilöt
Mellunmäen Mellu

Mellunmäen Mellu on suomalaisen Kalle Fält Bandin ensisingle vuodelta 1976. Levy on ilmestynyt Philips-levymerkillä ja singlejä on valmistanut Suomessa Oy Finnlevy Ab. Osallisena on myös Fazer. Singlen molemmat kappaleet olivat mukana yhtyeen debyyttialbumilla Tehtiinpä lauluja uusia (Finnlevy FL 5009, 1977). == Kappaleet == ;A-puoli # ;B-puoli # * == Lähteet == * Kalle Fält Band s. Mellunmäen Mellu (Philips 6034 118, 1976) Luokka:Vuoden 1976 kappaleet Luokka:Suomalaiset rockkappaleet Luokka:Funk rock
Poŭthĭsăt (maakunta)

Poŭthĭsăt tai Pursat () on yksi Kambodžan 24 maakunnasta. Se sijaitsee maan länsiosassa Tônlé Sab -järven rannalla. Lännessä sillä on rajaa Thaimaan kanssa. Maakunnan pääkaupunki on noin 26 000 asukkaan Poŭthĭsăt, joka sijaitsee 170 kilometriä maan pääkaupungista Phnom Penhistä luoteeseen. Maakunta on pinta-alaltaan Kambodžan neljänneksi suurin (12 692 km2), ja sen asukasluku oli vuoden 2008 väestönlaskennassa 397 107. Poŭthĭsăt jakaantuu kuuteen piirikuntaan. == Lähteet == == Aiheesta muualla == Luokka:Kambodžan maakunnat
Matthew Mitcham

Matthew John ("Matt") Mitcham (s. 2. maaliskuuta 1988 Brisbane) on australialainen uimahyppääjä. Hän voitti vuoden 2008 Pekingin kesäolympialaisissa kultamitalin kymmenen metrin kerroshypyissä. Ponnahduslaudalla hän jäi kuudennelletoista sijalle.Matt Mitcham Biography and Olympic Results | Olympics at Sports-Reference.com Hän teki Pekingissä olympiahistorian parhaan yksittäisen hypyn.Mitcham driven by 2006 failure Vuonna 2010 Mitcham sai Kansainyhteisön kisoissa neljä hopeamitalia.Matthew Mitcham's Commonwealth Games glory Uinnin maailmanmestaruuskilpailuissa hän sai vuonna 2009 pronssia yhden metrin ponnahduslaudalla13th FINA WORLD CHAMPIONSHIPS: Men's 1m Springboard, ja uimahyppyjen maailmancupissa hän voitti kymmenen metrin kerroshypyissä kultaa vuonna 2010. Mitcham aloitti urheilu-uransa trampoliinivoimistelijana.Gold, Mine: Matthew Mitcham Hän on julkihomoOut, proud and ready to go for gold ja johti vuoden 2009 Sydney Gay and Lesbian Mardi Gras -kulkuetta.Sydney celebrates Gay and Lesbian Mardi Gras == Lähteet == Luokka:Australialaiset uimahyppääjät Luokka:Australialaiset olympiavoittajat Luokka:Vuonna 1988 syntyneet Luokka:Elävät henkilöt
Vuoriketsaali

Vuoriketsaali (Pharomachrus auriceps) on trogonien heimoon kuuluva eteläamerikkalainen lintu. Sen esiintymisalue käsittää Andien rinteet Venezuelasta ja Kolumbiasta Itä-Peruun ja Bolivian pohjoisosaan, sekä Panaman itäosan. Lajista tunnetaan kaksi alalajia. John Gould kuvaili lajin holotyypin Quitosta Ecuadorista vuonna 1842.The Internet Bird Collection == Lähteet == Luokka:Trogonilinnut
Dick Eve

Richmond Cavill "Dick" Eve (19. maaliskuuta 1901 Parramatta, Uusi Etelä-Wales – 13. maaliskuuta 1970 Concord, Uusi Etelä-Wales) oli australialainen uimahyppääjä. Hän voitti vuoden 1924 kesäolympialaisissa Pariisissa kultaa suorissa kerroshypyissä ja sijoittui lisäksi viidenneksi ponnahduslaudalla.Dick Eve Biography and Olympic Results | Olympics at Sports-Reference.com == Lähteet == Luokka:Australialaiset uimahyppääjät Luokka:Australialaiset olympiavoittajat Luokka:Vuonna 1901 syntyneet Luokka:Vuonna 1970 kuolleet
Mayaketsaali

Mayaketsaali, aikaisemmalta nimeltään kvesaali (Pharomachrus mocinno) on trogonien heimoon kuuluva keskiamerikkalainen lintulaji. Pablo de La Llave kuvaili lajin holotyypin Meksikon Chiapasista ja Guatemalasta vuonna 1832.The Internet Bird Collection Mayaketsaali on Guatemalan kansallislintu. Lajista tunnetaan kaksi alalajia. Koiraan rinta ja yläosat ovat väriltään metallinhohtoisen vihreät. Vatsapuoli on punainen ja valkoinen. Naaras on ulkonäöltään vaatimaton. Koiraalle muodostuu pesimäaikana metallinhohtoinen lisäpyrstö, joka koostuu pyrstön neljästä pidentyneestä yläpeitinhöyhenestä. Lisäpyrstö ulottuu 60 senttiä pyrstönkärjen yli. Mayaketsaalin esiintymisalue ulottuu Meksikon eteläosasta Panamaan. Kuten muutkin trogonit, mayaketsaali pesii puunkoloihin. Koiras hautoo munia pää osoittaen ulospäin. Lisäpyrstö on liian pitkä pesäkoloon, joten se sojottaa sieltä ulos. == Katso myös == * Ketsaalin pyrstösulka * Sulkakäärme * Guatemalan vaakuna == Lähteet == Luokka:Trogonilinnut
Alankoketsaali

Alankoketsaali (Pharomachrus pavoninus) on trogonien heimoon kuuluva eteläamerikkalainen lintu. Sen esiintymisalue käsittää Amazonasin alueen itäisestä Ecuadorista, Kaakkois-Kolumbiasta, Koillis-Perusta ja Venezuelan etelä- ja itäosista Brasiliaan ja Pohjois-Boliviaan. Johann Baptist von Spix kuvaili lajin holotyypin Amazonasin Rio Negrolta vuonna 1824.The Internet Bird Collection == Lähteet == Luokka:Trogonilinnut
Jam Session Featuring Maynard Ferguson

Jam Session Featuring Maynard Ferguson on ko. yhdysvaltalaisen trumpetistin nimellä julkaistu monofoninen musiikkialbumi. Se kuuluu sarjaan The EmArcy Jazz Series ja se on julkaistu ensimmäisen kerran vuonna 1955. Uudelleenjulkaisija on Mercury Records kun Ferguson palasi suuren yleisön tietoisuuteen uudelleen vuonna 1977. Uudelleenjulkaistun LP-levyn takakannessa on nimeämättömän kirjoittajan tekemä esittelyteksti. == Kappaleet == Sivu 1 1\. Our Love Is Here to Stay (G. & I. Gershwin) : Julkaisija: Chappell Music * * * Sivu 2 1\. Air Conditioned (M. Ferguson) : Julkaisija: Brownwood Music == Muusikot == * Maynard Ferguson – trumpetti * Herb Geller – alttosaksofoni * Bob Cooper – tenorisaksofoni * Bob Gordon – baritonisaksofoni * Milt Bernhart – vetopasuuna * Claude Williamson – piano * John Simmons – basso * Max Roach – rummut == Lähteet == * LP Jam Session Featuring Maynard Ferguson (Mercury Records 6336 710, 1955) Luokka:Vuoden 1955 albumit Luokka:Yhdysvaltalaiset jazzalbumit
Caroline Fletcher

Caroline ("Carol") Fletcher (Metten; 22. marraskuuta 1906 Denver, Colorado – 3. huhtikuuta 1998) oli yhdysvaltalainen uimahyppääjä. Hän edusti kotimaassaan Pasadena Athletic and Country Clubia. Vuoden 1924 kesäolympialaisissa Pariisissa hän sijoittui naisten ponnahduslaudalla pronssille; kulta- ja hopeamitalit saivat Betty Becker ja Aileen Riggin (molemmat myös yhdysvaltalaisia).Carol Fletcher Biography and Olympic Results | Olympics at Sports-Reference.com Vuonna 1924 Fletcher voitti kolmen metrin ponnahduslaudalla lisäksi AAU-tittelin. == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1906 syntyneet Luokka:Vuonna 1998 kuolleet
Töyhtöketsaali

Töyhtöketsaali (Pharomachrus antisianus) on trogonien heimoon kuuluva eteläamerikkalainen lintulaji. Sen esiintymisalue käsittää Andien rinteet Venezuelasta ja Kolumbiasta Peruun ja Bolivian läntiseen keskiosaan. Alcide d'Orbigny kuvaili lajin holotyypin Bolivian Yungasista vuonna 1837.The Internet Bird Collection == Lähteet == Luokka:Trogonilinnut
Kahviketsaali

Kahviketsaali (Pharomachrus fulgidus) on trogonien heimoon kuuluva eteläamerikkalainen lintu. Sen esiintymisalue käsittää Kolumbian ja Venezuelan pohjoisosat. Lajista tunnetaan kaksi alalajia. John Gould kuvaili lajin holotyypin Pohjois-Venezuelasta vuonna 1828.The Internet Bird Collection == Lähteet == Luokka:Trogonilinnut
Kuubantrogoni

Kuubantrogoni (Priotelus temnurus) on trogonien heimoon kuuluva Kuuban kotoperäinen lintu. Lajista tunnetaan kaksi alalajia, joista vescus elää vain Isla de la Juventudilla. Coenraad Jacob Temminck kuvaili lajin holotyypin Havannasta vuonna 1825.The Internet Bird Collection == Lähteet == Luokka:Trogonilinnut
Signe Johansson

Signe Dagmar Charlotta Johansson (Engdahl; 27. toukokuuta 1905 Tukholma – 9. toukokuuta 2010 Tukholma) oli ruotsalainen uimahyppääjä. Hän kilpaili vuoden 1924 kesäolympialaisissa Pariisissa, mutta jäi mitaleitta sijoittuen ponnahduslaudalla viidenneksi. Hän avioitui yleisurheilija Nils Engdahlin kanssa.Signe Johansson Biography and Olympic Results | Olympics at Sports-Reference.com Hän eli maailman vanhimmaksi olympialaisissa kilpailleeksi urheilijaksi.Signe 103 - äldsta olympiern i världen == Lähteet == Luokka:Ruotsalaiset uimahyppääjät Luokka:Vuonna 1905 syntyneet Luokka:Vuonna 2010 kuolleet Luokka:Yli satavuotiaiksi eläneet ruotsalaiset
Hispaniolantrogoni

Hispaniolantrogoni (Priotelus roseigaster), myös Temnotrogon roseigaster, on trogonien heimoon kuuluva Hispaniolan saaren kotoperäinen lintu. Louis Jean Pierre Vieillot kuvaili lajin holotyypin Santo Domingosta vuonna 1817.The Internet Bird Collection == Lähteet == Luokka:Trogonilinnut
Lyijyhydroksidi

Lyijyhydroksidi eli lyijy(II)hydroksidi (Pb(OH)2) on lyijy- ja hydroksidi- ionien muodostama epäorgaaninen ioniyhdiste. ==Ominaisuudet== Lyijyhydroksidin koostumus ja stabiilius on epäselvää. Usein oletetaankin, että kiinteässä muodossaan lyijyhydroksidi ei ole puhtaana kiinteässä olomuodossa stabiili vaan se on emäksistä lyijykarbonaattia 2PbCO3·(Pb(OH)2) tai lyijy(II)oksidin hydraattia PbO·xH2O. Yhdiste liukenee hyvin huonosti veteen ja kuumaan paremmin kuin kylmään. Se liukenee myös happoihin ja väkeviin emäsliuoksiin muodostaen plumbaatti((II)- eli plumbiitti-ioneita. ==Valmistus== Lyijyhydroksidia voidaan valmistaa saostamalla lyijypitoisesta liuoksesta esimerkiksi, lyijyasetaatista, emäksellä kuten natriumhydroksidilla. Hiilidioksidin läsnä ollessa muodostuu helposti emäksistä lyijykarbonaattia. Toinen tapa valmistaa yhdistettä on elektrolysoida emäksistä liuosta lyijyanodilla. :Pb2+(aq) + 2 OH(aq) → Pb(OH)2 ==Käyttö== Lyijyhydroksidia voidaan käyttää elektrolyyttinä nikkeli-kadmium-paristoissa, katalyyttinä valmistettaessa syklododekanolia, valmistettaessa huokoista lasia, sähköneristepapereita ja säteilyltä suojaavana yhdisteenä. ==Lähteet== Luokka:Hydroksidit Luokka:Lyijy-yhdisteet
The Paramounts

The Paramounts oli brittiläinen Procol Harumia edeltänyt yhtye, jonka perustivat vuonna 1962 Gary Brooker, Barrie (BJ) Wilson, Robin Trower ja Chris Copping. Yhtyeen juuret olivat kuitenkin jo vuonna 1959 pidetyssä yhtyekilpailussa. Yhtye soitti Chuck Berryn tyylistä rock and rollia ja teinipoppiakin. Vuonna 1963 The Rolling Stones jopa mainitsi yhtyeen parhaaksi englantilaiseksi rhythm and blues -yhtyeeksi. Paramounts levytti heikosti menestyneitä singlejulkaisuja Parlophone-levymerkille ja syyskuuhun 1966 tultaessa yhtye ansaitsi elantonsa Sandy Shawn taustayhtyeenä. Paramounts lopetti toimintansa, kun vuonna 1967 Gary Brooker tapasi Keith Reidin, ja Procol Harum perustettiin. Paramountsin hajottua Robin Trower liittyi yhtyeeseen The Jam ja Barrie Wilson yhtyeeseen George Bean and The Runners. Chris Copping oli lähtenyt yhtyeestä jo aiemmin yliopisto-opintojen vuoksi. Myöhemmin Wilson ja Trower liittyivät Procol Harumiin ja olivat mukana jo sen vuoden 1967 esikoisalbumilla Procol Harum. Myös Copping liittyi Procol Harumiin ja oli mukana vuoden 1970 albumilla Home, joka oli käytännössä The Paramountsin paluu levytysstudioon. == Singlet == * "Poison Ivy" / "I Feel Good All Over" (Parlophone R5093) * "Little Pretty Bitty One" / "A Certain Girl" (R5107) * "It Won’t Be Long" / "I'm The One Who Loves You" (R5155) * "Bad Blood" / "Do I?" (R5187) * "Blue Ribbons" / "Cuttin' In" (R5272) * "You Never Had It So Good" / "Don’t Ya Like My Love?" (R5351) == Lähteet == * New Musical Express, 21. helmikuuta 1976, s. 41, Information City, toim. Fred Dellar. * CD Day of the Eagle – The Best of Robin Trower (EMI 50999 215000 2 2, 2008). Phil Sutcliffen tekemä esittelyteksti. Luokka:1960-luvun rockyhtyeet ja -artistit Luokka:Brittiläiset rockyhtyeet